
A V I Z

asupra propunerii legislative privind Legea asistenţei medico-chirurgicale de urgenţă şi a transportului sanitar.



Cu adresa nr.73 din 27 martie 2000, înregistrată sub nr.348/XVIII/11 din 28 martie 2000, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, propunerea legislativă menţionată mai sus.

În şedinţa din 18 mai 2000, Comisia juridică, de disciplină şi imunităţi a examinat propunerea legislativă  şi a hotărât, cu majoritate de voturi, să o avizeze favorabil, cu recomandarea pentru comisia sesizată în fond de a solicita Punctul de vedere al Guvernului şi de a ţine seama de conţinutul său precum şi de observaţiile Consiliului Legislativ, cu privire la tehnica legislativă, din Avizul favorabil nr.359/05.04.2000.



Având în vedere conţinutul juridic şi obiectul reglementării, propunerea legislativă face parte din categoria legilor ordinare. 

                      P R E S E D I N T E,                             SECRETAR,

                      Emil Teodor Popescu                    Nicolae Grădinaru

